**11-24/CDP-00003. Irisgarritasun Unibertsalari buruzko 2024ko Plan Operatiboa**

2024ko ekainaren 17an eginiko bilkuran, Nafarroako Parlamentuko Mahaiak, Eledunen Batzarrari entzun ondoren, honako erabaki hau hartu zuen, besteak beste:

Parlamentuko Mahaiak, 2024ko maiatzaren 6an hartutako Erabakiaren bidez, Nafarroako Gobernuari helarazi zion Unión del Pueblo Navarro eta Nafarroako Alderdi Popularra talde parlamentarioek eginiko eskaria, hark Legebiltzarrera igor dezan Irisgarritasun Unibertsalari buruzko 2024ko Plan Operatiboa, behin onetsita, Parlamentuak planari buruzko iritzia eman dezan.

Nafarroako Gobernuak 2024ko ekainaren 13an igorri zion Nafarroako Parlamentuari Irisgarritasun Unibertsalari buruzko 2024ko Plan Operatiboa.

Horrenbestez, Eledunen Batzarrari entzun ondoren eta Erregelamenduaren 227. artikuluan ezarritakoaren arabera, honako hau ERABAKITZEN DA:

1. Irisgarritasun Unibertsalari buruzko 2024ko Plan Operatiboa izapidetzeko onartzea.

2. Xedatzea Lehendakaritza eta Berdintasun Batzordeari dagokiola planari buruzko iritzia ematea.

3. Nafarroako Parlamentuko Aldizkari Ofizialean argitara dadin agintzea.

Iruñean, 2024ko ekainaren 17an

Lehendakaria: Unai Hualde Iglesias

(Oharra: Aipatu plana Nafarroako Parlamentuaren webgunean kontsultatu daiteke: https://parlamentodenavarra.es/es/contenido/planes).